रामलीला मैदान, जलदाय विभाग मैदान में ही सभा-धरने
शहरी क्षेत्र में धारा 144
पुलिस ने माकपाइयों को तापड़िया बगीची पर रोका, 27 गिरफ्तार
एसएफआईकार्यकर्ताओं से मारपीट और मुकदमों की न्यायिक जांच की मांग लेकर आंदोलन पर उतरे माकपाइयों को पुलिस ने सोमवार को धारा 144 नहीं तोड़ने दी। तापड़िया बगीची के पास पुलिस ने उन्हें रोका और गिरफ्तार कर लिया। देर शाम कार्यकर्ताओं को रिहा कर दिया। इधर, माकपा पदाधिकारियों ने धारा 144 तोड़ने का दावा किया है। किशन पारीक ने बताया कि धोद, भुवाला बोसाणा के भगवानसिंह बगड़िया, रूड़सिह महला, सुलतान खोखर, गणेश खोखर, निजामुद्दीन, किशन वाल्मीकी के नेतृत्व में रैली निकाली। कल्याण सर्किल पहुंचकर धारा 144 तोड़ी। इसके बाद 27 कार्यकर्ताओं ने गिरफ्तारियां दी।
इससे पहले सोमवार दाेपहर को जाट बाजार में धोद, बोसाणा भुवाला पंचायत के माकपा कार्यकर्ता एकत्रित हुए। सभा की, जिसमें किसान सभा के जिला महासचिव सागर खाचरिया, बृजसुंदर जांगिड़ ने संबोधित किया। इसके बाद वे रैली के रूप में कल्याण सर्किल की ओर बढ़े। रैली तापड़िया बगीची तक पहुंची। पुलिस ने यहां बेरिकेडिंग लगाकर कार्यकर्ताओं को रोक लिया। एएसपी राकेश काछवाल और एसडीएम रामानंद शर्मा ने उन्हें आगे बढ़ने पर कानूनी कार्रवाई की चेतावनी दी। कार्यकर्ता अड़े तो पुलिस ने उन्हें गिरफ्तार कर लिया।
माकपाइयोंको भगाया : गिरफ्तारीदेते समय आधे माकपा कार्यकर्ता बस में चढ़ गए तथा बाकी नीचे। पुलिस ने नीचे खड़े कार्यकर्ताओं को भगा दिया।
400से ज्यादा जवान थे जाब्ते में : 400से ज्यादा पुलिस के जवान ड्यूटी पर थे। फतेहपुर कोतवाली, उद्योग नगर थाना पुलिस को भी बुलाया गया। सीओ शहर और लक्ष्मणगढ़ समेत पांच सीआई स्तर के अधिकारियों को तैनात किया गया था।
पलथाना,कूदन और जेरठी के कार्यकर्ता आज तोड़ेंगे धारा 144 : मंगलवारको पलथाना, कूदन और जेरठी के माकपा कार्यकर्ता धारा 144 तोड़ेंगे। इनका नेतृत्व केशर सुंडा, प्रताप सुंडा, महेश रणवा शिवपाल जांगिड़ करेंगे।
सीकर. माकपा कार्यकर्ताओं को धारा 144 तोड़ने से रोकते हुए।
आम लोग : पुलिसने कहा कि धरने-प्रदर्शनों से आम लोगों की सुरक्षा में दिक्कत होती है। कलेक्ट्रेट आने वाले लोगों के काम नहीं हो पाते। कई बार वे भी इन प्रदर्शनों के शिकार हो जाते हैं।
व्यापारी: प्रदर्शनोंके हंगामे की वजह से दुकानें बंद करनी पड़ती है। इससे लाखों रुपयों का कारोबार प्रभावित होता है।
ट्रैफिक: प्रदर्शनोंसभाओं के कारण कई घंटे तक ट्रैफिक प्रभावित होता है। ट्रैफिक डायवर्ड करना पड़ता है। जिससे दूसरे जिले से आने वाले लोगों को दिक्कत होती है।
यहपरेशानियां बताते हुए पुलिस नगर परिषद ने धरने, प्रदर्शन के लिए जगह चिह्नित करते हुए धारा 144 लगा दी।
दो जगह चिह्नित, लेनी होगी प्रशासन की अनुमति
रामलीलामैदान जलदाय विभाग की खाली जगह पर धरने, प्रदर्शन सभा कर सकेंगे। इसके लिए भी प्रशासन की अनुमति लेनी होगी।
चिह्नित जगह के अलावा किसी सार्वजनिक स्थान पर सभा मीटिंग करेंगे तो कानूनी कार्रवाई होगी।
प्रशासन तक बात कैसे पहुंचाएंगे | चिह्नितजगह पर धरने, प्रदर्शन सभा के बाद कलेक्टर, एडीएम एसडीएम को ज्ञापन देना है तो चार व्यक्ति बतौर प्रतिनिधि मंडल कलेक्ट्रेट आकर ज्ञापन दे सकेंगे।
शादीसमारोह पर नहीं होगी दिक्कत | अधिकारियोंका कहना है कि शहर में होने वाले कार्यक्रमों में किसी तरह की परेशानी नहीं होगी। शादी, धार्मिक अनुष्ठान जैसे मामलों में इसमें दिक्कत नहीं होगी।
नगर परिषद के क्षेत्र में आने वाले सभी मार्ग, बाजार सड़कों के बीच इनकी सीमा में धारा 144 लगाई है। अब बजाज सर्किल, कल्याण सर्किल, कलेक्ट्रेट, डाक बंगला, नवलगढ़ रोड, जाटिया बाजार जैसे महत्वपूर्ण क्षेत्रों में राजनीतिक, सामाजिक और छात्र संगठनों की ओर से सभाएं, धरने प्रदर्शन नहीं किए जा सकेंगे।
कलेक्टर ने पुलिस और नगर परिषद से धरने, प्रदर्शन और सभाओं के बारे में रिपोर्ट मांगी। पुलिस और नगर परिषद ने रिपोर्ट में कहा कि बिना अनुमति के होने वाली सभाओं प्रदर्शनों से आम लोगों को परेशानी होती है। रिपोर्ट में इन लोगों की परेशानी बताई गई।
भास्कर संवाददाता | सीकर
कलेक्ट्रेटपर हर दिन होने वाले प्रदर्शनों सभाओं पर रोक लगा दी गई है। जाट बाजार को प्रतिबंधित क्षेत्र घोषित कर दिया है। शहर के सभी प्रमुख इलाकों में प्रदर्शन नहीं कर सकेंगे। नगर परिषद क्षेत्र में धारा 144 लगा दी गई है।
कलेक्टर एलएन सोनी ने सोमवार को आदेश जारी करते हुए धरने, प्रदर्शन और सभाओं के लिए दो जगह चिह्नित की है। इसके लिए भी प्रशासन से अनुमति लेनी होगी। सोनी ने बताया कि शहर के सार्वजनिक स्थानों पर हर दिन धरने और प्रदर्शन होते हैं। यह प्रशासन की बिना अनुमति के होते हैं। व्यापारिक संगठनों ने भी मांग उठाई थी कि व्यस्त सड़कों, मार्गों बाजारों में राजनीतिक संगठन, संघों दलों के द्वारा बिना अनुमति के बैठक सभा का आयोजन होता है। इसलिए शहर के प्रमुख इलाकों में धरने-प्रदर्शन सभा पर रोक लगाई हैं।
^कलेक्ट्रेटपरिषद क्षेत्र के सार्वजनिक स्थानों पर धरने, प्रदर्शन सभा पर रोक लगा दी है। अब रामलीला मैदान जलदाय विभाग के मैदान पर सभा धरना दिया जा सकेगा। अनुमति भी लेनी होगी। -रामानंद शर्मा, एसडीएम
कलेक्ट्रेट के सामने धरने-प्रदर्शनों से आए दिन जाम लगता था, शहर परेशान होता था। भास्कर ने इस परेशानी को प्रमुखता से उठाया।
hin_Deva bho_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva